open-index/open-wikipedia-markdown huggingface dataset:
«Soverom i Arles»

**«Soverom i Arles»** (fransk: *La Chambre à Arles*; nederlandsk: *Slaapkamer te Arles*) er tittelen på tre tilsvarende malerier av den nederlandske postimpresjonistiske maleren Vincent van Gogh.

Van Goghs egen tittel for denne komposisjonen var ganske enkelt «Soverommet» (fransk *La Chambre à coucher*). Det er tre autentiske versjoner beskrevet i hans brev, lett å skjelne fra hverandre ved bildene på veggen til høyre.

Maleriene avbildet Van Goghs soverom i 2. Place Lamartine i Arles i Bouches-du-Rhône i Frankrike, kjent som hans «Gule hus». Døren til høyre var en åpning til etasjen over og trappen, døren til venstre tjente som gjesterom som han hadde forberedt for Gauguin. Vinduet på veggen foran hadde utsyn over Place Lamartine og dets offentlige hager. Dette rommet var ikke rektangulært, men trapesoid med en sentenkt vinkel i venstrehånds hjørne av frontveggen og en skarp vinkel til høyre. Van Gogh har åpenbart ikke benyttet mye tid på dette problemet, han ganske enkelt indikerte at det var et hjørne.

## Referanser


## Eksterne lenker
* 
* Soverommet
* The Vincent van Gogh Gallery, en pålitelig kilde, men begrenset da CD-Rom-versjon gir fullstendig informasjon om datering og opphav
* ''Restoration completed on Van Gogh's Bedroom in Arles'' Yahoo news, 2. september 2010
UFC 117

***UFC 117*** var et MMA-arrangement i regi av UFC i Oakland, California, USA 7. august 2010.

UFC president Dana White annonserte via ESPN at mellomvekt tittelholder Anderson Silva var planlagt til å møte utfordrer Chael Sonnen under dette arrangementet.

## Planlagte kamper
:*Disse kampene er rapportert av pålitelige kilder, men er ikke bekreftet av UFC.* 

*UFC mellomvekt tittelkamp:  Anderson Silva vs  Chael Sonnen
*Weltervekt:  Matt Hughes vs  Ricardo Almeida
*Weltervektt:   Jon Fitch vs.  Thiago Alves
*Lettvektt:  Clay Guida vs.  Rafael dos Anjos
*Lett tungvekt:  Tim Boetsch vs.  Thiago Silva
*Tungvekt:  Roy Nelson vs.  Junior Dos Santos

## Referanser
Hoseidvatnet

**Hoseidvatnet** (også skrevet **Hoseidvannet**) er en innsjø i Drangedal kommune i Telemark. Det er en del av Kragerøvassdraget.  Hovedtilløpet kommer via Tørneselva/Storelva fra Bjorvatnet, som drenerer den nordvestlige og nordligste delen av Drangedal, inkl. noen vann i Nissedal.

Innsjøen reguleres sammen med Toke . og står i direkte forbindelse med øvre Toke ved Prestestranda. Den er en av kommunens drikkevannskilder, og kun strengt påkrevet motorisert ferdsel tillates.

## Referanser
Diego Contento

**Diego Armando Valentin Contento** (født 1. mai 1990) er en italiensk-tysk fotballspiller som spiller for SV Sandhausen.

Hans familie er egentlig fra den italienske byen Napoli. De kalte opp gutten etter tidligere SSC Napolis argentinske stjernespiller Diego Maradona.

## Meritter
* UEFA Champions League (1): 2013
* Bundesliga (3): 2010, 2013, 2014
* DFB-Pokal (3): 2010, 2013, 2014
* DFL-Supercup (2): 2010, 2012
* UEFA Super Cup (1): 2013
* Vm for Klubblag (1): 2013

## Referanser


## Eksterne lenker
* 
* Diego Contento hos altomfotball.no
* Diego Contento hos goal.com
UFC 118

***UFC 118*** var et MMA-arrangement i regi av UFC i Boston i Massachusetts i USA 28. august 2010.

## Bakgrunn
UFC president Dana White annonserte via sin Twitter konto at enten UFC 117 eller UFC 118 skulle bli avholdt i Boston. Da det senere ble annonsert at UFC 117 skulle avholdes i Oakland i California, ble det bekreftet at UFC 118 skulle avholdes i Boston. Hovedkampen er antatt til å være en omkamp mellom Frank Edgar og BJ Penn for lettvekt tittelen.

Kenny Florian annonserte via hans Twitter-konto at han kommer til å delta på arrangmentet som blir holdt i hans hjemby.

## Resultater

## Referanser
Baffinstrømmen

**Baffinstrømmen**  er en havstrøm som renner sydover langs den vestlige side av Baffinbukta, langs Baffinøya. Den springer ut fra Vestgrønlandsstrømmen med tilskudd fra Polhavet. Det beveger seg med en hastighet på om lag 17 km. i døgnet.

## Se også
* Labradorstrømmen
* Østgrønlandsstrømmen
Elke

**Elke** er en opprinnelig frisisk kortform av det tyske kvinnenavnet *[[Adelheid]]*, som er dannet av gammelhøytyske *adal*, «adelig», og *heit*, «type, sort, utseende».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Elke Sommer (f. 1940), tysk skuespiller og underholdningsartist
* Elke Krystufek (f. 1970), østerriksk kunstner
* Elke Clijsters (f. 1985), belgisk tennisspiller

## Referanser


## Eksterne lenker
*
Huế-massakren

**Huế-massakren** (*Thảm sát tại Huế Tết Mậu Thân*) er en betegnelse som er gitt på de summariske henrettelsene og drapene på sivile i byen Huế under Vietnamkrigen i forbindelse med at den midlertidig var okkupert av nordvietnamesiske styrker og FNL under Tết-offensiven i februar 1968.

Slaget om Huế ble innledet 31. januar 1968 ved at byen ble angrepet av to nordvietnamesiske bataljoner og kampene som fulgte regnes som noen av de lengste og blodigste slag under krigen. 

Denne offensiven kom overraskende på de sørvietnamesiske forsvarerne og allerede det første døgnet måtte de trekke seg ut av byen, og de nordvietnamesiske styrkene kunne heise FNLs flagg over det gamle citadellet, det keiserlige palasset i Huế. 

Kommunistene henrettet i de følgende dagene flere tusen sivile som ble antatt å være fiendtlig innstilt mot kommunistene, inkludert embetsmenn, religiøse ledere og utenlandske borgere. Dette rammet særlig byens elite og andre som ble antatt å være motstandere, særlig av vietnamesiske katolikker, hvorav mange ble henrettet i eller halt ut av kirker som de hadde søkt tilflukt i.

Den amerikanske professoren ved Johns Hopkins University, Don Oberdorfer gikk i løpet av fem dager sammen med den amerikanske professoren ved Huế-universitetet, Paul Vogle, gjennom vitneintervjuer fra den nordvietnamesiske okkupasjonen. Oberdorfer deler drapene inn i to hovedkategorier: de på forhånd planlagte henrettelsene av offentlige tjenestemenn og deres familier, politiske motstandere og folk som samarbeidet eller var ansatt hos amerikanerne på den ene side, og tilfeldige drap på sivile som enten rømte fra avhør av ren frykt, uttalte seg fiendtlig til okkupasjonen eller folk som de mente «viste en dårlig holdning» til okkupantene.

I tiden etter okkupasjonen ble en rekke massegraver oppdaget i og rundt Huế, og disse har inneholdt mellom 2&nbsp;800 og 6&nbsp;000 sivile og krigsfanger.Ofrene ble funnet bundet, med merker etter tortur og i noen tilfeller blitt levende begravet. Dette var den mest omfattende kommunistiske utrenskninger av «folkefiender» under hele Vietnamkrigen.

Da Trương Như Tảng rett etter Huế-massakren ble utnevnt til FNLs justisminister, innrømmet han at dette var blitt en krevende posisjon siden massakren hadde «gitt oss et særlig behov for ta hensyn til frykten blant folk i sør vil føre til et blodbad eller et terrorregime». Dette var fordi «et stort antall hadde blitt henrettet», herunder «fangede amerikanske soldater og en rekke ikke-stridende utlendinger». Ifølge Tảng var «disiplinen i Huế alvorlig inadekvat», og «fanatiske unge soldater hadde skutt ned folk uten å ta hensyn til hvem de var». Massakren var «en av disse forferdelige, spontane tragediene som uunngåelig følger en krig».

## Referanser
Frank Martin

**Frank Martin** er navnet til flere personer:

* Frank Martin (cricketspiller) (1893–1967), Vest-Indisk cricketspiller
* Frank Martin (forfatter) (1958–), amerikansk forfatter
* Frank Martin (ishockeyspiller) (1933–2001), canadisk ishockeyspiller
* Frank Martin (komponist) (1890–1974), sveitsisk klassisk komponist
* Frank Martin (rytter) (1885–1962), svensk rytter
* Frank Martin (trener) (1966–), amerikansk basketballtrener
Martine Minge Olsen

**Martine Minge Olsen** (født 28. mars 1990 i Ixelles i Brussel-regionen i Belgia) er en norsk kvinnelig fotballspiller fra Bærum. Olsen begynte sin fotballkarriere i Hosle IL, men gikk fort videre til Hauger Fotballklubb. I Hauger spilte hun på J19-laget fra hun var 16. Laget, som var et samarbeidsprosjekt med Koll under navnet Koll/Hauger, kom til finalen i Norway Cup med Olsen som kaptein det året. Samme året vant laget Adidas Cup, et slags uoffisielt norgesmesterskap, og Olsen ble kåret til banens beste spiller. Minge var på det tidspunktet spiss.

Allerede året etter, i 2007, ble hun plukket opp av Røa i august. Olsen var imidlertid mye syk og skadet det året, og det ble derfor et lite tilbakeskritt for henne. I 2008 kom Minge Olsen med på juniorlaget, og nok en gang tok hun over kapteinsbindet og ledet laget til en feilfri sesong med 100-13 i målforskjell. 

I 2009-sesongen ble Martine Minge tatt opp i A-stallen, men hun spilte for det meste rekruttkamper. Debuten hennes kom som innbytter borte mot Vålerenga i første runde i cupen. I tillegg ble hun også byttet inn i cupens andre runde mot Fart. Seriedebuten kom hjemme mot Trondheims-Ørn, da hun ble byttet inn for Guro Knutsen Mienna i det 89. spilleminutt. Det ble Minges eneste A-lagskamp i serien. I tillegg fikk hun prøve seg mot slutten av kampen mot Everton LFC. Også i hjemmekampen mot 1. FFC Turbine Potsdam fikk Minge Olsen slippe til mot slutten.

I neste sesong fikk Minge Olsen debutere som innbytter for Celine Kommandantvold Pettersen i første serierunde, denne gangen som midtbanespiller. I tillegg til egen sportslig framgang, skyldtes nok debuten den drastiske nedgangen i antall etablerte spillere på A-laget. Imidlertid gjorde Minge Olsen en god figur, og i bortekampen mot Trondheims-Ørn fikk hun for første gang starte for A-laget. Dette gjentok seg hjemme mot Arna-Bjørnar. Imidlertid var hun omskolert til venstre back, på tross av at hun er høyrebent. Hun spilte begge kampene uten å bli byttet ut.

## Meritter
**Med Røa:**
*Seriegull 2009
*Cupgull 2009
* Cupgull 2010

## Referanser
Falklandstrømmen

**Falklandstrømmen** er en kald havstrøm som renner nordover fra Falklandsøyene langs den østlige side av Patagonia til den treffer Brasilstrømmen ved munningen av Río de la Plata.

Falklandstrømmen er en fortsettelse av Kapp Horn-strømmen og kan bringe isfjell fra Antarktis helt opp til 35°S.
Selbu Sparebank

**Selbu Sparebank** er en selvstendig fullservice sparebank med tradisjoner helt tilbake til etableringen i 1859, som har hovedkontor i Selbu i Trøndelag. Banken har også rådgivningskontor i Stjørdal, Trondheim og Tydal.

Banken har ca. 45 ansatte og var tidligere med i Eika Alliansen, men gikk ut og ble 25. oktober 2021 en del av Lokalbank-alliansen .

Banken har eierandeler i Frende Forsikring.

## Referanser


## Eksterne lenker
*
Gargofjellet

**Gargofjellet** (nordsamisk: *Gárggovárri*) er et fjell i Kvænangen kommune i Troms. Det har en høyde på 471 moh og ligger like øst for kommunesenteret Burfjord.

Fjellet er en av toppene i Til topps i Kvænangen.

## Referanser
Roar Bogerud

**Roar Bogerud** (født 14. juli 1954 i Andebu i Vestfold) er en norsk idrettsleder.  Han er kjent for sitt lange engasjement i Norges Håndballforbund, hvor han har jobbet som lagleder for kvinnelandslaget og herrelandslaget i mange suksessrike mesterskap. 17. april 2010 fikk han også et nytt verv innen idretten. Da ble han valgt til leder i Buskerud Idrettskrets.

Bogerud er i dag bosatt i Sylling i Buskerud.

## Eksterne lenker
* Norges Håndballforbund: Landslagsprofiler: Roar Bogerud
* VG.no: Her diskuterer de Jensens skjebne
* Liernett: Liunger i Idrettskretsen
Tom Martin Biseth

**Tom Martin Biseth** (født 29. mars 1946) er en norsk tidligere syklist med flere norske mesterskap.

Som ungdom var han blant landets beste juniorer i hurtigløp på skøyter og konkurrerte for Tønsbergs Turnforening, med 3.-plass i junior-NM 1966 og var med på juniorlandskamp på skøyter mot Finland, Sverige og Sovjetunionen i finske Lauritsala samme sesong.

Som syklist vant han Tønsberg Grand Prix i 1967. I 1968 vant han en lagetappe i Fredsrittet. Så vant han NM i landeveissykling fellesstart to ganger, først i 1970 (syklet da for Grenland Sykleklubb), så i 1974 (for Tønsberg Cykkelklubb). Biseth var med i den norske sykkeltroppen til Sommer-OL i München 1972, men fikk ikke starte i noen løp. Han vant Tyrifjorden rundt i 1972 og det første Ringerike Grand Prix i 1975. I 1984 satte han med to andre, rekord på Styrkeprøven med 14:16.04. Biseth trente så landslaget og underviste litt ved Norges Toppidrettsgymnas samt Norges idrettshøgskole. 

Siden 1998 har han drevet *Velotel Mallorca*, et sykkelhotell på øya Mallorca og syklet Nordkapp til Gibraltar på tjue dager.

## Referanser




## Eksterne lenker
* 

;Skøyter
Malyj Anjuj

**Malyj Anjuj** (russisk: Ма́лый Аню́й) er ei elv i Tsjukotka i Russland og ei venstre sideelv til Anjuj. Elva er 738 kilometer lang og har et nedbørfelt på .

Elva har sitt utspring ut på Anadyrplatået. Den løper sammen med Bolsjoj Anjuj og danner elva Anjuj, som bare er rundt 20 kilometer lang og munner ut i Kolyma. Elva fryser til tidlig i oktober og blir isfri igjen tidlig i juni.

## Referanser
Tara (emballasje)

**Tara** er et uttrykk for vekten av den emballasjen et produktet er pakket i. Bruttovekt minus tara utgjør vekten av produktet.

I for eksempel gassbeholdere er tara brukt om vekten av selve beholderen og er angitt på denne. Ved å veie beholderen og trekke fra angitt tara kan man finne ut hvor mye gass som er igjen på beholderen.

For eksempel matvarer kan ha mange typer emballasje, syltetøy i glass, hermetikk i bokser, tørrvarer i esker eller poser. Begrepet tara benyttes ikke som synonym for noen *type* emballasje, bare som et uttrykk for vekten av den.

## Referanser
Sjurd

**Sjurd** er et norsk mannsnavn dannet som en kortform av *Sjugurd*, en norsk dialektform av *[[Sigurd]]*, som har opprinnelse i det norrøne navnet *Sigurðr* som betyr «seier» og «vokter».

*Sjúrður* er en færøysk form av navnet.

## Utbredelse
*Siurdt* og *Siurd* var vanlige mannsnavn i Norge på 1500-tallet. Over 470 personer med disse navnene er nevnt i Norske Lensrekneskapsbøker 1548-1567.
*Sjurd* var det ellevte mest brukte mannsnavnet i Norge på første halvdel av 1600-tallet. Varianten *Siur* var populær som navn på norske guttebarn på 1700-tallet. Navnet har senere vært mindre brukt.

|}

## Kjente personer med navnet
Personene i listen er ordnet kronologisk etter fødselsår.
* Sjúrður Skaale (f. 1967), færøysk skuespiller og politiker
* Sjúrður F. Olsen, dansk professor i ernæring
* Sjurd Skutlaberg, norsk fotograf
* Sjúrður Joensen, norsk fiskerikandidat

## Referanser


## Eksterne lenker
*
Østgrønlandsstrømmen

**Østgrønlandsstrømmen** er en havstrøm som fører kalt vann med lav saltholdighet sørover fra Nordishavet langs med Grønlands østkyst mot Kapp Farvel. Den er en av de fem viktigste havstrømmer som skaper den virvel som forårsaker det store tilsig av kaldt arktisk vann i Atlanterhavet.

## Se også
*Vestgrønlandsstrømmen
*Labradorstrømmen
*Golfstrømmen
*Baffinstrømmen
*Atlanterhavet
Abraham Vereide

**Abraham  Vereide** (født 7. oktober 1886 på Vereide i Gloppen kommune, død 16. mai 1969 i Washington, USA) var en norsk lekpredikant som utvandret til USA, der han er kjent for å ha grunnlagt en konservativ lekmannsbevegelse kjent som «The Family» (og flere andre navn). Bevegelsen var gjenstand for den kritiske dokumentaren *The Family* på Netflix i 2019. Dokumentaren bygget blant annet på to bøker av Jeff Sharlet, som også var produsent for dokumentaren, *C Street: The Fundamentalist Threat to American Democracy* og *The Family: The Secret Fundamentalism at the Heart of American Power*.

Vereide grunnla Goodwill Industries i Seattle i 1916. I 1935 organiserte han en bønneseremoni, kalt bønnefrokost. I 1942 etablerte Vereide *International Christian Leadership*, i dag kjent som The Fellowship Foundation eller The Family. Sammenslutningen ble etablert i Chicago som hovedkontoret for arbeidet med bønnefrokost i det sentrale USA, Midtvesten. Vereide var administrerende direktør for selskapet til sin død. 

Vereide tok ideen med bønnefrokost videre, og i 1953 startet han *the Presidential Prayer Breakfast*, som senere er blitt etablert som National Prayer Breakfast, og internasjonalt kjent som *the International Prayer Breakfast*.

## Biografier
* Norman Grubb: *Modern Viking – The story of Abraham Vereide, pionee in Christian leadership* Zondervan, 1961.
* Asbjørn Gjengedal: *Abraham Vereide – Utvandraren frå Noreg som samla leiarar i Amerika og i andre land til frukost med bibel og bøn.* Oslo, 2001. Lunde forlag

## Referanser


## Kilder

* «Abraham sine disiplar», fra NRK
Ulf Greber

**Ulf Greber** (født 30. september 1912 i Kristiania, død 27. mai 1979 i Oslo) var en norsk filmfotograf og regissør.

## Produksjon som filmfotograf
* 1942: *[[Trysil-Knut (film)|Trysil-Knut]]*
* 1941: *[[Gullfjellet (film)|Gullfjellet]]*
* 1940: *[[Tante Pose]]*
* 1940: *[[Mannen som alle ville myrde]]*
* 1940: *[[Bastard (film)|Bastard]]*
* 1939: *[[Gjest Baardsen (film)|Gjest Baardsen]]*

## Produksjon for regissør
* 1949: *[[Gategutter]] (sammen med [[Arne Skouen]])
* 1948: *Det gror mellom steinene* (dokumentar om Oslo)
* 1951: *Kraft til byen'' (dokumentar om Oslo)

## Referanser


## Eksterne lenker
*
Rikstotorittet

**Rikstotorittet** (1983–1985) var et seksdagers etapperitt i landeveissykling fra Slottsparken til Gratishaugen.

Det var arrangert av CK Jarlsberg fra Tønsberg og rittleder var Magne Orre.
Blant mange sponsorer var Postdirektoratet, den første gangen de sponset idrett. 
Prologen var *Slottsparken rundt*.
*1983: Nr. 1 Francesco Moser (ITA).
**1?
**2: Terje Gjengaar
**3: ?
**4: ?
**5: ?
*1984: Nr. 1 Dag Erik Pedersen, nr. 2 Atle Kvålsvoll, nr. 3 Sergej Jermatsjenko.
**1: Prolog i Slottsparken: Vasily Gedanov (RUS)
**2: 15/8 Oslo – Moss (130 km):  Aleksander Evpak (RUS) 
**3: 16/8 Horten – Tønsberg (150 km):  Giuseppe Saronni (ITA)
**4: 17/8 Sandefjord – Lifjell (165 km):  Dag Erik Pedersen (NOR)
**5: 18/8 ?
**6: 19/8 Hønefoss – Gratishaugen (150 km): Alfons de Wolff (BEL)

*1985: Nr. 1  Henk Lubberding (Panasonic, NED), nr. 2 Olaf Lurvik (NOR), nr. 3 Dag Erik Pedersen (NOR). Lag:  1: CK Nor, men ved en regnefeil ble Panasonic-Raleigh tildelt lagseieren.
**1: 6/8 Rundbaneritt Slottsparken:  Theo de Rooy (NED)
**2: 7/8 Lillestrøm – Fredrikstad: Henk Lubberding (NED)
**3: 8/8 Horten – Kongsberg: Jørn Skaane (Glåmdal)
**4: 9/8 Kongsberg – Larvik: Steven Rooks
**5: 10/8 Larvik – Tønsberg (117 km), Marino Pollini (ITA)
**5b: 10/8 Tempo i Tønsberg (12 km), Bert Oosterbosch (BEL)
**6: 11/8 Tønsberg – Holmenkollen: Atle Kvålsvoll
Haplogynae

* se Systematisk oversikt

***Haplogynae*** er en gruppe av edderkopper. Ved siden av gruppen Entelegynae utgjør de Araneomorphae, som omfatter de aller fleste edderkopp-artene.

## Anatomi
Gruppen er karakterisert ved at hunnene har enkle kjønnsorganer, med en enkel kjønnsåpning og en felles parings- og eggleggingskanal. Hannens paringorganer (omdannede pedipalper) er også forholdsvis enkle. Haplogynae er små til middelsstore edderkopper. Edderkoppene i denne gruppen kan kjennes på at de bare har seks øyne, med unntak av noen få som har åtte, fire, to eller ingen øyne.

## Levevis
Haplogynae er alle rovdyr som lammer byttet med gift, men utover dette viser de stor variasjon i levesett. Disse edderkoppene lager gjerne forholdsvis uryddige fangstnett som bytter mer eller mindre snubler inn i.

## Systematisk inndeling

Slektskapsforholdene mellom edderkoppene er &ndash;&nbsp;gjengitt i hierarkisk skrivemåte&nbsp;&ndash; som følger:

* Leddyr, Arthropoda
** Gruppe Chelicerata
*** Gruppe edderkoppdyr, Arachnida
**** Orden edderkopper, Araneae
***** Gruppe Opisthothelae
****** **[[Araneomorfe edderkopper]]** (Araneomorphae)
******* Gruppe Haplogynae 
******** Familien Filistatidae
******** Gruppe uten navn
********* Gruppe uten navn
********** Overfamilien Caponioidea
*********** Familien Caponiidae
*********** Familien Tetrablemmidae
********** Overfamilien Dysderoidea
*********** Familien Oonopidae
*********** Familien Orsolobidae
*********** Familien Dysderidae
*********** Familien Segestriidae
********* Gruppe uten navn
********** Overfamilien Pholcoidea
*********** Familien Pholcidae
*********** Familien Diguetidae
*********** Familien Plectreuridae
********** Gruppe uten navn
*********** Overfamilien Leptonetoidea
************ Familien Telemidae
************ Familien Leptonetidae
************ Familien Ochyroceratidae
*********** Overfamilien Scytodoidea
************ Familien Sicariidae
************ Familien Drymusidae
************ Familien Scytodidae
************ Familien Periegopidae

## Litteratur
* Aakra, Kjetil. 2004. *En innføring i edderkoppenes verden.* Insekt-Nytt 29 (1/2) side 4

## Eksterne lenker
* 
* Norske edderkopper
* Litt av hvert om edderkopper
* Alla dessa småkryp –  (svensk)
* Edderkoppkroken Oversikt over mange skandinaviske edderkopparter. Rikt illustrert.
* En side fra Naturhistorisk museum
Rigg

**Rigg** er betegnelsen for alle deler på en seilbåt eller -skip som har med selve seilingen å gjøre. Den skilles i stående rigg, løpende rigg og seil. Stående rigg er deler som under vanlig seiling ikke blir beveget som mast, stag og vanter. Løpende rigg er derimot alle deler som brukes under seiling for å styre seilene, som fall (tau for å heise seil), eller skot som forandrer seilenes stilling og form etter vindforholdene.
Valen (Kvinnherad)

**Valen** er en bygd lokalisert sør i Kvinnherad. Bygda har en butikk, et oppvekstsenter (barnehage og barneskole), og et psykiatrisk sykehus. I tillegg finner man et hestesenter, et moderne leilighetskompleks og en båthavn.

Ifølge Oluf Rygh kommer stedsnavnet Valen ikke av ordet for slagmark, men av norrønt *vadill* (= vadested, grunt vann).

Helt til 1567 het stedet Vale sogn. På den tid fantes både Øvre og Nedre Valen, men oppdelingen fortsatte til det ble åtte bruk av det. Valen ser ut til å ha tilhørt bare én slekt som også Fartein Valen tilhørte. Rundt 1650 bodde folk av samme slekt på alle gårdene der, og ble sittende til rundt 1850. Siden kom innflyttere til, men lenge satt den eldste ætten på hovedgården Øvre Valen.

Valen fikk ikke elektrisitet før i 1950. Frem til da måtte folk greie seg med stearinlys og lamper med petroleum som var rasjonert.

## Referanser
MediEvil

**''MediEvil** ''er et plattformspill utgitt i oktober 1998 for Sony PlayStation-konsollen. I 2002 kom oppfølgeren MediEvil 2 ut til samme format. Spillet starter langt tilbake, i det 13. århundre i det engelske kongedømmet Gallowmere.

Hovedpersonen i spillet er Sir Daniel Fortesque som tidligere var fiende og i krig med trollmannen Wizard Zarok. Han døde i den første kampen mot Zarok da han blei truffet i øyet av en bueskytter tilbake i 1286.
Ett århundre senere, nøyaktig 1386 returnerer Zarok, han slår til mot befolkningen i nærmeste bygd og stjeler deres sjeler og vekker sin utdødde armé. Men den kraftige magien han bruker gir også liv i hans fiende Sir Daniel Fortesque. Sir Daniel får dermed returnere tilbake for å bekjempe og drepe Zarok engang for alle.

## Karakterer
*Sir Daniel Fortesque (1250–1286) var kong Pergeins mester i Gallowmere. Han ledet en armé i kamp mot Wizard Zarok i 1286, hvor han selv blei drept i kampen av en bueskytter. Stemmen til Sir Daniel i den engelske versionen er Jason Wilsons.
*Wizard Zarok er en ond trollmann som bruker magi fra en bok til å kontrollere kropper og sjeler til befolkningen. Han bruker også denne magien til å få tilbake de døde til livet. Paul Darrow har stemmen i den engelske versjonen av spillet.
*Båtmannen er en død mann som hjelper sir Daniel i en verden med å komme seg til en annen verden dersom sir Daniel finner og bringer åtte forskjellige sjeler til ham.
## Mottagelse

Spillet fikk generelt gode anmelselser.
## Referanser
Choctaw horse

**Choctaw horse** er navnet på en amerikansh hesterase som blir brukt spesielt innen westernridning.

## Opprinnelse
Rasen har sitt navn etter en indianerstamme, og er etterkommere av spanske hester som ble fraktet til USA av de første oppdagerne. Før oppdagerne kom hadde ikke indianerne hester. Choctaw horse ble til ved at Choctaw-indianerne fanget inn villhester i sitt område og temmet dem. Dette er senere blitt til Choctaw horse. Indianerne var svært opptatt av å holde rasen ren, derfor er det strenge vilkår for å si at en hest er en choctaw horse. Hestene har svært tydelig trekk fra spanske hester.

## Rasebeskrivelse og bruk
Lett, muskuløs kropp. Bena er ganske korte, men de er derimot svært sterke. Hovene er tykke og sunne, siden rasen har vært vant til å leve ute i villmarken. Dette har ført til at rasen også er svært hardfør og har et sterkt overlevelsesinstinkt. Siden overlevelsesinstinktet er så sterkt er rasen noe vanskeligere å trene enn andre raser. Choctaw horse er kjent for å være svært intelligente.
Hestene er ikke så store, de er vanligvis ponnier. Mankehøyden kan variere fra ca.139 cm.-152 cm (ponnigrensen går på 148 cm).
Holmevatnet (Drangedal)

**Holmevatnet** er en innsjø i Søvassmarka helt vest i Drangedal i Telemark, nær grensa til Nissedal. Sjøen er en del av Kragerøvassdraget. Hovedtilløpene kommer fra Hellersvatnet og Mjonevatnet, mens utløpet er via *Søvatna* og Søvasselva til Gautefallelva.

## Referanser
Actual Ground Position Line

__NOTOC__
:*Må ikke forveksles med [[Line of Actual Control]]*.
**Actual Ground Position Line (AGPL)** («Den faktiske linjen på bakkenivå») refererer til dagens gjeldende grense mellom indiske og pakistanske soldater på Siachen-breen. Linjen strekker seg fra det nordligste punktet til Line of Control (LoC) til Indira Col.

## Historie
Siachen-breen og den tilstøtende fjellkjeden Saltoro var sted for militær aktivitet for første gang i 1984 da den indiske hæren okkuperte breen og Saltorofjellene, først og fremst for å hindre pakistanerne i gjøre det samme. Denne operasjonen fikk kodenavnet Operasjon Meghdoot («skyenes guddommelige budbringer»), og ledet til Siachen-konflikten. Det har blitt gjort flere mindre endringer i de kontrollerte områdene, men den indiske hæren har holdt seg på høyden Saltorofjellene.

## Geografi
Denne linjen går over randen av Saltorofjellene, som er et fjellplatå med fjell som overstiger 8&nbsp;000 moh. Indiske soldater holder seg på toppen av platået, og hindrer dermed de pakistanske soldatene fra å klatre opp. Nåværende AGPL følger i hovedsak denne linjen:

Indira Col – Sia La-passet – Saltoro Kangri 1 – Bilafond La-passet – K12 – Gyong La-passet – NJ9842

## Se også
* Line of Actual Control
* Indo-pakistanske relasjoner

## Eksterne lenker
*  Pakistan asked to authenticate ground position line on Siachen glacier - IndiaDaily
*  Siachen Glacier: Pristine beauty, and the war at the top of the world - indisk perspektiv
Gargo

**Gargo** er det samiske navnet på nåværende Burfjord sentrum. Det avgrenses av en tenkt linje med utgangspunkt der E6 forlater strandlinja i Burfjorden, går langs E6 opp til andre avkjøring til venstre fra E6 (mot Laukeng) og bort til brua over Storelva. Forretningsarealet og elvedeltaet som ligger mellom denne linja og havet, er **Gargo**. Navnet brukes også som en kortform for "Gargo Alders- og Sykehjem".
Cleveland Bay

**Cleveland Bay** er navnet på Storbritannias eldste hesterase.

## Opprinnelse
Rasen er gammel, og stammer fra kløv- og pakkhester fra middelalderen. De ble brukt av handelsmenn kalt «chapman», og rasen blir derfor også kalt «chapmanhorse». Dette navnet spesielt mye brukt i Storbritannia. Rasen har opp gjennom tidene blitt krysset med mange forskjellige raser, og det finnes derfor to typer cleveland bay. Den ene typen er kraftig og ligner på middelalderhesten, mens den andre typen er en lettere og mer elegant kjørehest. 

## Utseende og bruk
Rasen har en sterk kropp som er godt muskelsatt og med sterke bein. Hovene er harde og sunne. en cleveland bay er alltid mørkebrun, med enkelte sorte områder, f.eks. ytterst på øretippen. Manen og halen er alltid sort. Hestene har store og frie bevegelser med relativt høye kneløft, og de har også svært god utholdenhet. Rasen er mye brukt til kjøring, men de har i de senere år blitt mer populære ridehester. I hjemlandet Storbritannia er dette blitt populære jakthester, og de er også mye brukt som politihester. Dette er fordi de er svært rolige og fornuftige. Mankehøyden ligger på ca. 162-167 cm.
Line of Actual Control

**Line of Actual Control (LAC)** («Den faktiske kontrollinjen») er den faktiske, eller fungerende, grensen mellom India og Kina. Den fungerer som en grense mellom de indisk-okkuperte og kinesisk-okkuperte områdene av de omstridte territoriene i Himalaya siden den sino-indiske krig i 1962. LAC er 4&nbsp;057 km lang og går langs tre områder i Nord-Indias delstater: i vest Ladakh og Kashmir, i midten Uttarakhand og Himachal Pradesh og i øst Sikkim og Arunachal Pradesh. Den daværende kinesiske statsministeren Zhou Enlai brukte begrepet for første gang i et brev adressert til Indias daværende statsminister Jawaharlal Nehru den 24. oktober 1959. 

I et brev datert 7. november 1959 sa Zhou til Nehru at LAC bestod av «den såkalte McMahonlinjen i øst og linjen opp til dit hvor hver side praktiserer egentlig kontroll i vest». Under den sino-indiske krig i 1962 hevdet Nehru at han ikke visste hvor linjen gikk:
 
Zhou svarte med å si:

Begrepet *Line of Actual Control* fikk rettslig anerkjennelse i sino-indiske avtaler inngått i 1993 og 1996. 1996-avtalen sier: «Ingen aktiviteter fra hver side skal tråkke på eller krysse den faktiske kontrollinjen».

## Se også
* Sino-indiske relasjoner
* Line of Control
* Aksai Chin

## Referanser


## Eksterne lenker
*  Why China is playing hardball in Arunachal av Venkatesan Vembu, Daily News & Analysis, 13. mai 2007.
Parverb

**Parverb** er verb som både kan være transitive (tar objekt) og intransitive (tar ikke objekt). Når verbet brukes transitivt, har det svak bøyning, og når det brukes intransitivt, har det sterk bøyning.

## Eksempel
;Henge
:De sto og hang *(intransitivt; sterk bøyning)*
:De hengte frakken på plass *(transitivt; svak bøyning)*

Andre eksempler er brenne/brenne, knekke/knekke, ligge/legge, sitte/sette, skvette/skvette, springe/sprenge, våkne/vekke, trenge/trenge, slenge/slenge og rekke/rekke.

## Eksterne lenker
* ordnett.no om parverb
* Riksmålsforbundet om parverb
* nynorsksida.com om parverb
Glashütte (Sachsen)

**Glashütte** er en by i Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Byen ligger i den østlige delen av Osterzgebirge i Müglitztal. Etter innlemmingen av kommunen Reinhardtsgrimma i 2008 strekkerer Glashütte seg til  Lockwitztal og ligger dermed mellom de to største dalene i Osterzgebirge. Glashütte har 7&nbsp;323 innbyggere (31. desember 2008).

Kommunen omfatter idag flere tidligere kommuner, som er blitt innlemmet i følgende år:

1 Innlemmet i Reinhardsgrimma i 1995. Innlemmet i Glashütte som en del av Reinhardsgrimma i 2008 
2 Slått sammen til Frauendorf i 1994. Innlemmet i Reinhardsgrimma i 1995.  Innlemmet i Glashütte som en del av Reinhardsgrimma i 2008

Kommunen er blant annet kjent for produksjonen av Glashütte-klokker.

Glashütte var en by i Kreis Dippoldiswalde fra 1952 til 1990, og i Landkreis Dippoldiswalde fra 1990 til 1996. Fra 1994 til 2008 var den en del av Weißeritzkreis. Siden 1. august 2008 har byen vært en del av Landkreis Sächsische Schweiz-Osterzgebirge.

## Referanser


## Eksterne lenker
*
Klaus Schütz

**Klaus Schütz** (født 17. september 1926 i Heidelberg, død 29. november 2012 i Berlin) var en tysk sosialdemokratisk politiker, kjent som regjerende borgermester i Vest-Berlin i perioden 1967 til 1977.

## Biografi
Schütz var statssekretær ved Tysklands utenriksdepartement Auswärtiges Amt i perioden 1966 til 1967. Etter dette tok han over som regjerende borgermester i Vest-Berlin etter Heinrich Albertz. Fra 1967 til 1968 var han også president i Forbundsrådet. Ved Berlins senatvalg i 1971 kunne SPD under Schütz forsvare sin absolutte majoritet, men i 1975 fikk CDU flere stemmer. SPD og Schütz kunne likevel regjere videre i koalisjon med FDP.

Etter flere finansskandaler gikk Schütz av som borgermester i 1977, og ble etterfulgt av Dietrich Stobbe. Schütz var deretter Tysklands ambassadør i Israel frem til 1981, før han deretter arbeidet som kunstnerisk leder ved Deutsche Welle i Köln frem til 1987. I 1993 flyttet han fra Köln tilbake til Berlin.

## Referanser


## Eksterne lenker
* 
* 
*
Bakkeåsen skole

**Bakkeåsen skole** er en interkommunal ungdomsskole for elever med særskilt behov for god oppfølgning. Den ligger i Åsgårdstrand i Horten kommune.

## Referanser
Chilensk vinpalme

**Chilensk vinpalme** (*Jubaea chilensis*) er en saktevoksende palme fra Chile hvor palmen vokser helt opp til 700-1400 meter over havet, og er den eneste arten i palmeslekten *Jubaea*. Den er lett å gjenkjenne med sin imponerende og massive stamme.

Den utrydningstruete vinpalmen er oppkalt etter Juba I, konge av Numidia, død 46  f.Kr.

## Beskrivelse
Palmen blir inntil 25 meter høy og har fjærformede palmeblader. Chilensk vinpalme sies å være en av de mest kuldeherdige palmene i gruppen med fjærformede blader, og etablerte eksemplar tåler kortvarige temperaturer ned mot -15 grader celsius. En forutsetning for å lyktes er milde vintrer uten langvarig frost, men den trenger ikke spesielt varme somrer for å vokse bra, tåler tørke bra og er godt tilpasset det tempererte klimaet man finner i de sentrale og nordvestlige delene av Europa. Palmen er også mulig å få til i de mildeste delene av Scandinavia, da på de mildeste delene av Danmark og Vestlandet. I Norge finnes det flere eksemplarer i private hager. I Ålesund har flere entusiaster plantet palmen i hagene sine de senere årene, og det finnes eksemplarer i byområdene på Hatlane, Hessa og Tørla.  

En voksen palme kan ha en stammediameter på inntil 1,3 meter. Palmebladene blir vanligvis 3-5 meter lange.

## Bruksområde

Sevjen fra palmen ble tidligere brukt til å lage sirup og alkoholholdige drikker av. For å høste sevjen må man felle treet. Dette sammen med at palmen ble felt for å gi plass til bebyggelse og dyrket land har gjort at palmen har vært nær ved å bli utrydningstruet. I dag er palmen delvis vernet i Chile.

Frukten er 2-3cm i diameter og blir solgt på det lokale markedet. Den kan minne noe om en miniatyrutgave av kokosnøtter; den både smaker og lukter som kokos.

## Referanser


## Eksterne lenker
*
Gaston Eyskens

**Gaston François Marie, Vicomte Eyskens** (født 1. april 1905 i Lier, død 3. januar 1988 i Leuven) var en belgisk økonom og kristendemokratisk politiker for CVP-PSC, kjent som landets statsminister i tre perioder fra 1949 til 1973.

## Biografi
Eyskens var utdannet økonom og fra 1931 var han professor i sosialøkonomi ved Katholieke Universiteit Leuven. Siden 1939 var han medlem av det belgiske parlamentet for kristendemokratene. Han var flere ganger finansminister for Belgia (1945, 1947-1949 og 1965-1966), og i perioden 1947 til 1949 var han leder for Den internasjonale bank for gjenoppbygging og utvikling (IBRD). Eyskens var også visestatsminister i perioden 1948-1949, og økonomiminister i 1950.  

I årene 1949-1950, 1958-1961 og 1968-1973 var han statsminister i Belgia, der han er spesielt ble konfrontert med større ideologiske og språklige konflikter, som kontroversen over den eventuelle tilbakekomsten for Leopold III i 1950. Den andre statsministerperioden var preget av selvstendigheten til Belgisk Kongo og den såkalte «Skolekrigen» i 1958. I hans tredje periode forsøkte han å løse de regionale motsetningene i Belgia ved hjelp av føderaliseringspolitikk, i tillegg til at denne perioden var preget av saken som gjaldt splittelsen av Universitetet i Leuven i 1970. 

Hans sønn Mark Eyskens var Belgias statsminister fra 6. april til 17. desember 1981.

## Referanser


## Eksterne lenker
* Eyskens nettprofil hos den belgiske regjering
Wilsdruff

**Wildsruff** er en by i den nordvestlige delen av Landkreis Sächsische Schweiz-Osterzgebirge i Direktionsbezirk Dresden i Fristaten Sachsen. Byen har 13&nbsp;710 innbyggere (31. desember 2008).

Wilsdruff er en by langs elven Wilden Sau vest for Dresden og er det urbane sentrum for regionen *Wilsdruffer Land*, og sammenfaller geografisk med den tidligere *Amtsgerichtsbezirk Wilsdruff*. Wilsdruff er kjent for mellombølge-senderen Funkturm Wilsdruff og dens møbelsnekkeri, som i slutten av 1800-tallet og deler av 1900-tallet også ble en industriell virksomhet.

Bykommunen omfatter idag 14 distrikter, hvorav 13 er tidligere kommuner, som er blitt innlemmet i følgende år:

* Birkenhain (innlemmet 1972)
* Blankenstein (innlemmet 1996)
* Braunsdorf (innlemmet 2001, postnummer: 01737)
* Grumbach (innlemmet 1998)
* Grund (innlemmet 2000)
* Helbigsdorf (innlemmet 1996)
* Herzogswalde (innlemmet 2000)
* Kaufbach (innlemmet 1972)
* Kesselsdorf (innlemmet 2001)
* Kleinopitz (innlemmet 2001, postnummer: 01737)
* Limbach (innlemmet 1972)
* Mohorn (innlemmet 2000)
* Oberhermsdorf (innlemmet 2001, postnummer: 01737)
* Wilsdruff

Wilsdruff var en by i Kreis Freital fra 1952 til 1990, og i Landkreis Freital fra 1990 til 1996. Fra 1994 til 2008 var den en del av Weißeritzkreis. Siden 1. august 2008 har byen vært en del av Landkreis Sächsische Schweiz-Osterzgebirge.
## Referanser


## Eksterne lenker
*
Anne Vikre

**Anne Gabrielle Vike** (født 26. april 1991 i Bærum) er en norsk kvinnelig fotballspiller fra Bærum. Vikre begynte sin fotballkarriere i Bærums Verk, der hun spilte til hun var 16. I 2007-sesongen ble hun tatt med i Røa, der hun debuterte for A-laget den 7. oktober samme år hjemme mot Fløya. Hun ble byttet inn etter 88 minutter. I den siste kampen for sesongen, fikk hun spille hele andreomgangen for Marie Knutsen.

2008-sesongen var på ingen måte noen markant forbedring for Vikre, som spilte fem kamper i Røas jubelsesong. Imidlertid ble det to markerte forandringer: for det første fikk hun starte i sin første kamp, 22. oktober borte mot Amazon Grimstad, og for det andre fikk hun spille i sin første cupfinale, da hun ble byttet inn mot Lene Mykjåland i det 89. minutt
 
I 2009-sesongen ble Vikre hyppigere brukt. Det ble syv kamper på de første elleve kampene før hun ble skadet mot Fortuna Ålesund. Skaden var så alvorlig at hun ikke fikk spille mer det året. Imidlertid hadde hun rukket å score sitt første mål for Røa og bli matchvinner i en og samme kamp, da hun satte inn det eneste målet borte mot Fløya. Imidlertid hadde Vikre nok kamper til å bli serie- og cupmester for Røa det året. I påfølgende sesong var Vikre tilbake fra skade.

Vikre har også etablert seg på aldersbestemte landslag, især J19.

## Meritter
**Med Røa:**
*Seriegull 2008, 2009
*Cupgull 2008, 2009

## Referanser
Mjonevatnet (Drangedal)

**Mjonevatnet** er en innsjø i Søvassmarka helt vest i Drangedal i Telemark, nær grensa til Nissedal. Hovedtilløpet kommer fra Langtjørn, som har sin tilførsel fra flere bekker og mindre vann. Utløpet går via Holmevatnet, Søvatna og Søvasselva til Gautefallelva. Mjonevatnet er en del av Kragerøvassdraget. På stranda her er det funnet to flintøkser fra steinalderen.

## Referanser
Grønne jobber

**Grønne jobber** er ifølge FNs miljøprogram (UNEP), jobber innen jordbruk, produksjon, forskning og utvikling, administrative områder og serviceaktiviteter som gir et signifikant bidrag til å bevare eller gjenopprette et godt miljø. I praksis kan dette være arbeidsplasser som beskytter økosystemene og det biologiske mangfoldet, reduserer material-, vann og energibruk, dekarboniserer økonomien og minimerer eller eliminerer alle former for søppel og forurensning.
Upper Holloway stasjon

**Upper Holloway stasjon** er en jernbanestasjon i Holloway, London. Den ligger et stykke nord for Holloways mer sentrale Nag's Head-område, ikke langt fra Archway undergrunnsstasjon. Stasjonen ligger på Gospel Oak-Barking-linjen, som utgjør en del av London Overground.

|}
Slipp ham inn!

***Slipp ham inn!*** er en erindringsbok skrevet av Kjell Aukrust.

Tittelen på boken kommer fra et anbefalingsbrev Henrik Sørensen skrev for Aukrust. "Kjell Aukrust er eller skal bli maler. Går på malerskole. Slipp ham inn! Henrik Sørensen." 

Boka ble utgitt på Helge Erichsens Forlag i 1979, og er senere utgitt i flere utgaver. Den er også utgitt som lydbok innlest av Toralv Maurstad.
Andrew J. Weaver

**Andrew J. Weaver** er en klimaforsker ved *School of Earth and Ocean Sciences* på University of Victoria, Britisk Columbia, og hovedforfatter på et kapittel om globale klimaprojeksjoner (*Global Climate Projections*) for Intergovernmental Panel on Climate Changes rapport «Climate Change 2007: The Physical Science Basis». Han har publisert en populærvitenskapelig bok om klimaendringer: «Keeping Our Cool: Canada in a Warming World» (Viking Canada, 2008.  ISBN  978-0670068005).

Weaver ble utnevnt til Guggenheim Fellow, en American Meteorological Society og Royal Society of Canada «fellow», medlem av Order of British Columbia og en av de fremste 20 forskere i Canada under 40 år, og er opplistet som en blogger for Vancouver Sun.

Den 22. april 2010 ble det kjent at han hadde gått til søksmål ved Supreme Court of British Columbia i Canada mot avisen National Post med beskyldninger mot avisen for å skrevet usanne historier om at han gikk god for manipulerte klimastudier.

## Referanser
Strømmen bru

**Strømmen bru** kan vise til:

*Strømmen bru (Båtsfjord) – kommunal bru i Båtsfjord kommune i Finnmark
*Strømmen gamle bru – fredet bru i Båtsfjord kommune i Finnmark
*Strømsbrua (Sør-Varanger) (tidl. Strømmen bru) – bru i Sør-Varanger kommune i Finnmark
*Strømmen bru (Sørfold) – bru i Sørfold kommune i Nordland

## Se også
*Straumen bru
Imperial Wharf stasjon

**Imperial Wharf** er en jernbanestasjon på West London-linjen, på grensen mellom Chelsea og Fulham i London. Stasjonen ble åpnet 27. september 2009, og er en del av London Overground. Southerns tog trafikkerer også stasjonen på sin linje mellom Milton Keynes og East Croydon.

|}
Flyndra

**Flyndra** kan referere til 

* Flyndrefisker
* Flyndra (Svalbard)
* *Flyndra*, en roman av den tyske forfatteren Günter Grass fra 1977
Iver Aastebøl

**Iver Johansen Aastebøl** (født 1987) er en norsk politiker (Rødt). Han arbeider som pressesekretær i Rødt og representerer partiet i bydelsutvalget i Bjerke bydel i Oslo. Han var leder i Rød Ungdom 2010-2012.

## Biografi
### Leder i Rød Ungdom
Aastebøl tok over som leder i Rødt Ungdom etter Mari Eifring  under Rød Ungdoms landsmøte i april 2010.

Som leder av Rød Ungdom markerte Aastebøl seg i debatten som fulgte etter terrorangrepene mot Regjeringskvartalet og Utøya 22. juli 2011.

Han fikk også mye oppmerksomhet da Rød Ungdom i 2011 politianmeldte daværende Kommunal- og regionalminister Liv Signe Navarsete (Sp) for korrupsjon, etter at det ble kjent at Navarsete mottok et armbånd verdt over 26.000 kroner fra Aker Yards.

### Andre verv
* 2007-2008: Organisasjonsansvarlig i Oslo Rød Ungdom
* 2008-2010: Miljøpolitisk ansvarlig i Rød Ungdom
* 2009-2010: Sekretær i Kollektivkampanjen
* ????-????: Redaksjonssekretær i Samtiden
* ????-????: Prosjektarbeider hos Manifest senter for samfunnsanalyse

### Idrett
Aastebøl var tidligere en aktiv langrennsløper, og gikk for Årvoll Idrettslag. Han gikk på idrettsfag ved Bjerke videregående skole fra 2003 til 2006.

## Referanser


## Se også
* Liste over kjente elever ved Bjerke videregående skole
Strømsbrua (Sør-Varanger)

**Strømsbrua** (tidligere også kalt *Strømmen bru*) er ei bru over Langfjorden i Sør-Varanger kommune i Finnmark. Brua er ca. 50 meter lang, og har bare et kjørefelt fordelt på begge retninger. Den er en del av Europavei 6 mellom Kirkenes og Kirkenes lufthavn, Høybuktmoen. Det er den eneste veiforbindelsen fra Kirkenes til lufthavnen og andre kommuner i Norge.

Det er planer på å bygge en ny bru i forbinding med planer om havnutbygging i Høybuktmoen-området. Tidsplanen er noengang 2018-2029.

## Se også
*Elvenes bru
*Sandnesbrua

*Liste over broer i Norge
*Liste over broer i Norge etter lengde

## Referanser




## Eksterne lenker
* Bilde av brua sett fra nordøst.
* Bilde av brua sett fra sørvest.
Jordan under Sommer-OL 1988

**Jordan under Sommer-OL 1988**. Sju sportsutøvere fra Jordan deltok i fem sporter under Sommer-OL 1988 i Seoul. Det var tredje gangen Jordan deltok i et sommer-OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Kollektivkampanjen

**Kollektivkampanjen** er en norsk landsomfattende bykampanje organisert i et samarbeid mellom miljøbevegelsen og fagbevegelsen knyttet mot kollektivsektoren. Kampanjen ble etablert i 1997 og er et samarbeid mellom de seks organisasjonene Fagforbundet, Norsk Jernbaneforbund, Norges Naturvernforbund, Norsk Transportarbeiderforbund, Natur og Ungdom og Yrkestrafikkforbundet.

Kollektivkampanjens formål er å bedre framkommeligheten for kollektivtrafikken i de store byområdene gjennom å få hevet tilskuddene til buss, trikk og bane. Kampanjens sekretariat ligger i Oslo hos Natur og Ungdom.

## Eksterne lenker
* kollektivkampanjen.no
Neiden bru

**Neiden bru** er en bru over Neidenelva ved Skoltefossen i Sør-Varanger kommune i Finnmark. Brua er 62 meter lang. Den er en del av europavei 6. Den ble opprinnelig bygget i 1937 som en fagverksbro. Den ble skadet i krigen og ombygd som bjelkebro etterpå.

## Referanser


## Se også
* Liste over broer i Norge
* Liste over broer i Norge etter lengde

## Eksterne lenker
* Bilde av brua sett fra nordvest med Skoltefossen i forgrunnen.
* Bilde av brua sett fra øst (på avstand).
* Bilde av undersia av brua og Skoltefossen.
Robert Kišerlovski

**Robert Kišerlovski** (født 9. august 1986 Čačak) er en kroatisk syklist. Han la opp etter 2018-sesongen. 

## Karriere

Han startet sin profesjonelle karriere i 2005 i det slovenske laget Adria Mobil. Han syklet for dette laget i fire år og fikk sin hittil eneste UCI-seier i 2007. Da vant han rittet GP Palio del Recioto som er et kategori 1.2 ritt på UCI kalenderen. I 2009 kjørte han for det San Marino registrerte laget Amica Chips, men halvveis ut i 2009 sesongen ble han hentet inn til ProTour laget Fuji-Servetto. Her fikk han kjøre ritt som Sveits rundt og Østerrike rundt. Senere samme år fikk han muligheten til å debutere i en Grand Tour. Han var med i troppen til Fuji-Servetto i Vueltaen. Dette ble ikke en stor suksess og han stilte ikke til start på den 5. etappen. På den foregående etappen som gikk til Liège brakk han kragebeinet i en massevelt og kunne ikke fortsette rittet.

### 2010

I 2010 byttet han lag til det italienske laget Liquigas-Doimo. Her fikk han muligheten i mindre ritt som Tour de San Luis, et 2.1 ritt i Argentina og det italienske rittet Giro di Sardegna. Han presterte en topp ti plassering på kuperte etapper i begge rittene. Hans første ProTour ritt for sesongen var Catalonia rundt. Han ble nummer ni på den småkuperte 4. etappen og fullførte til slutt som nummer 18 sammenlagt. 

## Referanser


## Eksterne lenker

* 
*
De amerikanske Jomfruøyer under Sommer-OL 1992

**De amerikanske Jomfruøyer under Sommer-OL 1992**. Tjuefem sportsutøvere, tjue menn og fem kvinner fra De amerikanske Jomfruøyer deltok i sju sporter under Sommer-OL 1992 i Barcelona. De amerikanske Jomfruøyer, som deltok for sjette gang i et Sommer-OL, vant ikke noen medaljer.
  
## Medaljer

## Eksterne lenker
* OL-resultater på Sports-reference.com
Macedo de Cavaleiros

**Macedo de Cavaleiros** er en bykommune i distriktet Braganca som ligger nordøst i Portugal. Kommunen hadde 15&nbsp;776 innbyggere i 2011.

## Freguesier
Kommunen er delt inn i 30 freguesier (sogn):

## Comenius
Skolen i Macedo de Cavaleiros samarbeider med Førde skule i Sveio kommune. Elevene har besøkt hverandre to ganger hver.

## Referanser




## Eksterne lenker
*
Pinnacle Studio

**Pinnacle Studio** er videoredigerings programvare fra Pinnacle Systems som er eid av Avid Technology.

## Referanser


## Eksterne lenker
*
Guatemala under Sommer-OL 1988

**Guatemala under Sommer-OL 1988**. Seks sportsutøvere fra Guatemala deltok i to sporter, friidrett og svømming under Sommer-OL 1988 i Seoul. De vant ikke noen medaljer. 
 
## Medaljer

## Eksterne lenker
* OL-resultater på Sports-reference.com